16 artikla
Voimaantulo
Tämä asetus tulee voimaan kolmantena päivänä sen jälkeen, kun se on julkaistu Euroopan unionin viralli-
sessa lehdessä.
Sitä sovelletaan … (*)alkaen.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty …ssa/ssä … päivänä …kuuta …
Euroopan parlamentin puolesta
PuhemiesNeuvoston puolesta
Puheenjohtaja
(*)Kolmen kuukauden kuluttua tämän asetuksen voimaantulopäivästä.
P6_TA(2006)0017
Afganistan
Euroopan parlamentin päätöslauselma Afganistanista
Euroopan parlamentti, joka
— ottaa huomioon aikaisemmat päätöslauselmansa Afganistanista,
— ottaa huomioon, että 18. syyskuuta 2005 pidetyissä parlamenttivaaleissa Afganistaniin valittu uusi
parlamentti aloitti toimintansa 19. joulukuuta 2005,
— ottaa huomioon, että kansalliskokouksen valitseminen saattoi käytännössä päätökseen prosessin, joka
käynnistettiin Bonnin sopimuksilla 5. joulukuuta 2001,
— ottaa huomioon maakuntavaltuustojen valitsemisen jokaisessa maan 34 maakunnassa,— ottaa huomioon EU:n ja Afganistanin kumppanuutta koskevan yhteisen julkilausuman, joka allekirjoi-
tettiin Strasbourgissa 16. marraskuuta 2005,
— ottaa huomioon, että Lontoossa 31. tammikuuta 2006 avataan kansainvälinen konferenssi, jonka
tarkoituksena on saada aikaan Afganistania koskeva Bonnin sopimuksen seurantasopimus ja jossa käsi-tellään tapoja, joilla kansainvälinen yhteisö voi tukea turvallisuutta, hallintomenettelyä ja kehittä-mishaasteita Afganistanissa,
— ottaa huomioon työjärjestyksen 103 artiklan 4 kohdan,
A. ottaa huomioon, että uuden perustuslain hyväksyminen tammikuussa 2004, presidentinvaalien järjestä-
minen lokakuussa 2004 sekä parlamenttivaalien ja maakuntavaalien järjestäminen syyskuussa 2005 –joista kummassakin tapauksessa miljoonat rekisteröidyt äänestäjät käyttivät äänioikeuttaan – olivatkaikki merkittäviä askelia siirtymävaiheen prosessissa, jonka tarkoituksena on edustavampien ja demok-
raattisempien instituutioiden luominen, mikä edistää Afganistanin rauhanomaisen ja kestävän tulevai-
suuden turvaamista neljännesvuosisadan jatkuneiden konfliktien ja sorron jälkeen,24.11.2006 C 287 E/176 Euroopan unionin virallinen lehti
Keskiviikko, 18. tammikuuta 2006FI
B. ottaa huomioon, että riittävän turvallisuustason varmistaminen on edelleen ensisijainen tavoite Afganis-
tanissa, pääasiassa eteläisissä ja kaakkoisissa maakunnissa, joissa edelleen tarvitaan kansainvälistä
läsnäoloa terrorismin torjumiseksi ja rauhanomaisten olojen palauttamiseksi koko maahan,
C. ottaa huomioon, että sukupuoleen perustuva syrjintä, joka saavutti huippunsa Talebanin hallinnon
aikana ja josta ovat esimerkkeinä kotiarestin ja pakkoavioliittojen kaltaiset perinteet, kaipaa edelleenkiireellistä ratkaisua,
D. ottaa huomioon, että kaikkialle ulottuva oopiumin ja heroiinin tuotanto uhkaa vaikuttaa pysyvästi Afga-
nistanin politiikkaan, rampauttaa sen yhteiskunnan ja vääristää hauraan talouden samalla kun sen
vakiinnuttaa korruptoituneen huume-eliitin aseman,
1. ilmaisee myötätuntonsa Afganistanin kansalle, joka on osoittanut koko Bonnin prosessin ja erityisesti
kumpienkin mainittujen vaalien aikana erityistä tahtoa selviytyä konfliktin jälkitilanteen ongelmista sekäsitoutumista rauhaan ja demokratian rakentamiseen;
2. pitää äskettäisten vaalien onnistumista erinomaisena saavutuksena, kun otetaan huomioon vaalien
monimutkaisuus ja niiden toimittamiseen liittyneet haasteet, joista myös Euroopan unionin vaalitarkkailu-
valtuuskunta on raportoinut; pahoittelee kuitenkin, että vaalien aikana tapettiin kahdeksan ehdokasta sekä
joukko vaalivirkailijoita, hengellisiä johtajia ja muita henkilöitä ja että EU:n vaalitarkkailuvaltuuskuntaraportoi useissa maakunnissa väärinkäytöksistä ja petoksista;
3. pitää myönteisenä sitä, että naispuolisia ehdokkaita oli noin 10 prosenttia kaikista ehdokkaista ja että
naisille varattuja paikkoja koskevan järjestelmän ansiosta naiset saivat 27,3 prosenttia Wolesi Jirgan(alahuoneen) paikoista ja lähes 30 prosenttia maakuntaneuvoston paikoista; katsoo, että vaalilakia on tule-
vaisuudessa selvennettävä, jotta varatut paikat olisivat naisten saatavissa olevien paikkojen vähimmäismäärä
enimmäismäärän asemesta;
4. katsoo, että mainittujen vaalien seurauksena Afganistanin viranomaiset kokonaisuudessaan – ja erityi-
sesti presidentti, hallitus, parlamentti ja maakuntavaltuustot – ovat saavuttaneet täydellisen demokraattisenlegitimiteetin ja että Afganistanin kansan odotukset on nyt täytettävä hyvällä ja vastuullisella hallinnolla,mikä alkaa sellaisten kestävien uudistusten täytäntöönpanolla, jotka parantavat ihmisten elämänlaatua, sekä
sukupuolten ja etnisten ryhmien tasa-arvoa suosivilla uskottavilla toimilla;
5. katsoo, että tämän prosessin läpikäynyt Afganistan on demokratisoinnin kannalta tärkeä valtio koko
alueella, ja kehottaa kansainvälistä avustusyhteisöä ja erityisesti Lontoon konferenssin osanottajia ottamaantämän tekijän asianmukaisesti huomioon;
6. korostaa Afganistanin väestön kiireellisen avuntarpeen vuoksi, että avunantajien on virtaviivaistettava
toimiensa koordinointia ja muun muassa lyhennettävä aikaa vieviä menettelyjä; kehottaakin Yhdistyneitä
Kansakuntia johtamaan koordinointia sekä neuvostoa ja komissiota varmistamaan, että EU:n jäsenvaltiot
toimivat yhteistyössä ja yhdensuuntaisesti, jotta apu voidaan paremmin kohdistaa Afganistanin kansanetujen mukaisesti;
7. katsoo, että tulevassa kumppanuudessa Afganistanin kanssa on painotettava enemmän toiminnan
omaksi kokemisen tärkeyttä afgaanien keskuudessa ja suuremman vastuun antamista Afganistanin viran-omaisille ja kansalaisyhteiskunnalle maansa kehittämiseen liittyvistä strategisista valinnoista, kun taas EU:n
on kytkettävä antamansa tuki selvemmin aikaansaannoksiin, erityisesti hyvään hallintotapaan, ihmisoikeuk-
sien kunnioittamiseen ja hankkeiden moitteettomaan varainhoitoon;24.11.2006 C 287 E/177 Euroopan unionin virallinen lehti
Keskiviikko, 18. tammikuuta 2006FI
8. korostaa, että EU-rahoituksen näkyvyyttä on lisättävä, koska unioni on Afganistanin toiseksi merkit-
tävin taloudellinen tukija, ja vaatii unionin yhteisrahoittamia hankkeita hallinnoivia kansainvälisiä järjestöjä
kertomaan avoimemmin varojensa alkuperän; yhtyy näkemykseen, että parlamentin olisi osallistuttava kehi-tystyöhön suoralla ja konkreettisella tavalla tarjoamalla Afganistanin parlamentin virkamiehille ja jäsenillekoulutusta;
9. yhtyy näkemykseen, että on määriteltävä Bonnin-prosessin jälkeinen toimintasuunnitelma, ja kannattaa
YK:n isännöimän avunantajakonferenssin järjestämistä Lontoossa tammikuussa 2006, jotta voidaan
arvioida, millaista poliittista ja taloudellista tukea on annettava Afganistanin kansalliselle kehitysstrategialle,
jonka Afganistanin hallitus esittää; katsoo, että strategiassa olisi painotettava kestävää kehitystä ja erityista-voitteita, joita ovat
— ihmisoikeuksien, erityisesti naisten oikeuksien ja oikeusvaltion periaatteen kunnioittaminen,— hallintotapa ja instituutioiden kehittäminen; erityisesti on saatava aikaan toimiva hallinto, riippumaton
oikeuslaitos, joka kykenee torjumaan laajalle levinnyttä korruptiota, ja hyvin koulutetut poliisivoimat,
koska Afganistanin vakautta uhkaavat nykyään enemmän sisäiset kuin ulkoiset tekijät,
— vallan kolmijako kunkin instituution roolin ja toimivallan määrittämiseksi sekä poliittisen moniarvoi-
suuden edistäminen;
10. vahvistaa, että Afganistania pitää kohdella osana laajempaa aluetta; kehottaa sen vuoksi neuvostoa ja
komissiota kehittämään koko aluetta koskevan vakaus- ja demokratiapolitiikan;
11. pitää tässä suhteessa myönteisenä Afganistanin äskettäistä liittymistä Etelä-Aasian alueellisen
yhteistyön järjestöön (SAARC) ja kehottaa kaikkia naapurivaltioita olemaan puuttumatta näissä alueellisissa
puitteissa millään tavalla Afganistanin suvereenisuuteen;
12. pitää suhteista Afganistanin parlamenttiin vastaavan Euroopan parlamentin valtuuskunnan perusta-
mista aiheellisena, jotta Afganistan demokratisointiprosessiin voidaan vaikuttaa myönteisesti;
13. kehottaa komissiota tutkimaan, onko aiheellista tehdä EU:n ja Afganistanin välinen assosiaatioso-
pimus Afganistanin kanssa harjoitettavan yhteistyön tukemiseksi ja vahvistamiseksi;
14. tuomitsee kaikki terroriteot, jotka kohdistuvat siviiliväestöön, poliisivoimiin, kotimaisiin avustustyön-
tekijöihin ja kansainvälisiin joukkoihin, sekä onnittelee Afganistanin väestöä ja erityisesti afganistanilaisia
naisia, jotka ovat uhmanneet pelottelua ja uhkauksia sekä osallistuneet vaaliprosessiin ehdokkaina, vaalivir-kailijoina, paikallisina tarkkailijoina tai äänestäjinä;
15. vahvistaa, että Afganistanin viranomaisten on yhteistyössä maassa toimivien kansainvälisten jouk-
kojen kanssa jatkettava terrorismin torjuntaa ja lopetettava ryhmäkuntaisuus;
16. pitää ISAF-joukkojen (International Security Assistance Force) mahdollista laajentamista Afganista-
nissa muun muassa eteläisiin maakuntiin myönteisenä ja kannattaa yhden tai ainakin yhtenäisemmän
komentorakenteen luomista Afganistanissa toimivien kansainvälisten joukkojen kaikkia operaatioita varten;kehottaa etsimään ratkaisua niin kutsuttuja rajoitteita koskevaan ongelmaan, joka estää tehokkaanyhteistyön kansallisten kiintiöiden mukaisten joukkojen välillä maassa
17. tuomitsee Yhdysvaltojen joukkojen Afganistaniin vuonna 2002 tehdyn hyökkäyksen jälkeen vangitse-
mien satojen miesten siirtämisen Guantánamon laittomaan pidätyskeskukseen, jossa yhdysvaltalaisen henki-
löstön suorittama kidutus ja muu epäasianmukainen kohtelu on monien todistajanlausuntojen mukaan
ollut arkipäivää, ja kehottaa sulkemaan keskuksen välittömästi;24.11.2006 C 287 E/178 Euroopan unionin virallinen lehti
Keskiviikko, 18. tammikuuta 2006FI
18. katsoo, että terrorismin torjunnan onnistuminen edellyttää kansalta saatavaa tukea; kehottaa sen
vuoksi Natoa ja liittoutuman joukkoja tarkistamaan kaikkia voimankäyttövaltuuksia ja kaikkia toimia, jotka
saattavat parantaa sekä turvallisuustilannetta että siviiliväestön suojelun tasoa sotilaallisten toimienkohteena olevilla alueilla, sekä noudattamaan Geneven yleissopimuksen kaikkia määräyksiä; kehottaaYhdysvaltoja sulkemaan kaikki maassa olevat salaiset vankilat;
19. on erittäin huolissaan laittomasta huumetuotannosta, jota kuvataan YK:n huume- ja rikostoimiston
äskettäin julkaisemassa Afganistanin oopiumintuotantoa vuonna 2005 koskevassa tutkimuksessa, ja erityi-sesti kotimaisesta heroiininkulutuksesta saaduista uusimmista tilastotiedoista, ja huomauttaa, että seurauk-sena saattaa olla HIV/Aids-katastrofi alueella;
20. kiinnittää huomiota hävittämiseen ja vaihtoehtoiseen toimeentuloon perustuvan huumausaineiden
vastaisen strategian erittäin suuriin kustannuksiin ja huonoon tehoon ja kehottaa edellä mainittuunLontoon konferenssiin osallistuvia harkitsemaan ehdotusta oopiumin luvanvaraisesta tuotannosta lääkinnäl-
lisiin tarkoituksiin, mikä jo sallitaan joissakin maissa;
21. kehottaa puhemiestä välittämään tämän päätöslauselman neuvostolle, komissiolle, Lontoon konfe-
renssin puheenjohtajalle, Afganistanin hallitukselle ja parlamentille, Yhdistyneiden Kansakuntien ja
SAARC:n pääsihteerille sekä Yhdysvaltojen, kaikkien SAARC-maiden, Venäjän, Iranin, Uzbekistanin, Turk-
menistanin, Tadžikistanin ja Kiinan hallituksille.
P6_TA(2006)0018
Homofobia Euroopassa
Euroopan parlamentin päätöslauselma homofobiasta Euroopassa
Euroopan parlamentti, joka
— ottaa huomioon kansainväliset ja eurooppalaiset ihmisoikeusvelvoitteet, esimerkiksi ihmisoikeuksia
koskeviin YK:n yleissopimuksiin ja ihmisoikeuksien ja perusvapauksien suojaamista koskevaan euroop-palaiseen yleissopimukseen sisältyvät velvoitteet,
— ottaa huomioon ihmisoikeuksia koskevan EU:n lainsäädännön ja erityisesti Euroopan unionin perusoi-
keuskirjan (
1) sekä Euroopan unionista tehdyn sopimuksen 6 ja 7 artiklan,
— ottaa huomioon Euroopan yhteisön perustamissopimuksen 13 artiklan, jossa yhteisölle annetaan
valtuudet toteuttaa toimenpiteet muun muassa sukupuoliseen suuntautumiseen perustuvan syrjinnäntorjumiseksi sekä tasa-arvoisuuden periaatteen edistämiseksi,
— ottaa huomioon rodusta tai etnisestä alkuperästä riippumattoman yhdenvertaisen kohtelun periaatteen
täytäntöönpanosta 29 päivänä kesäkuuta 2000 annetun neuvoston direktiivin 2000/43/EY (
2) ja yhden-
vertaista kohtelua työssä ja ammatissa koskevista yleisistä puitteista 27 päivänä marraskuuta 2000annetun neuvoston direktiivin 2000/78/EY (
3), joissa kielletään rotuun tai etniseen alkuperään, uskon-
toon tai vakaumukseen, vammaisuuteen, ikään tai sukupuoliseen suuntautumiseen perustuva suora tai
epäsuora syrjintä,24.11.2006 C 287 E/179 Euroopan unionin virallinen lehti
Keskiviikko, 18. tammikuuta 2006FI
(1) EUVL C 364, 18.12.2000, s. 1.
(2) EUVL L 180, 19.7.2000, s. 22.
(3) EUVL L 303, 2.12.2000, s. 16.